Jannie, Kevin gaan die verhoog laat dreun in ‘Duet’Jannie Moolman en Kevin Leo (Foto: Verskaf) Jannie Moolman en Kevin Leo is binnekort sáám op die verhoog te sien in ŉ “sentimentele reis” waarmee hulle beloof om met hul uiteenlopende repertoires te beïndruk. Moolman en Leo, albei internasionaal-bekroonde operasangers, gaan kragte saamsnoer in dié produksie, getiteld Duet. Die produksie maak sy Suid-Afrikaanse buiging in die Atterbury-teater in Pretoria, maar was al onder meer te sien in Botswana en ook binnekort in Dubai. Die sangers, met hulle majestueuse, magiese tenoorstemme, gaan persoonlike gunstelinge sing soos “Fly me to the moon”, “Liefling” en “Funiculi Funicula”. Moolman het al albums uitgereik soos Ek kom huis toe, Hoëveld kleure en Terugblik. Leo is bekend vir albums soos Sentimental Christmas en VOiCE. Duet is op 8 Oktober om 17:00 by die Atterbury-teater te sien. Kaartjies is beskikbaar by Computicket.